Η κόρη μου η σοσιαλίστρια

Η κόρη μου η σοσιαλίστρια είναι ελληνική μουσική αισθηματική κωμική ταινία του 1966, σε σενάριο και σκηνοθεσία Αλέκου Σακελλάριου. Η παραγωγή έγινε από την Δαμασκηνός - Μιχαηλίδης. Πρωταγωνιστούν οι: Αλίκη Βουγιουκλάκη, Δημήτρης Παπαμιχαήλ και Λάμπρος Κωνσταντάρας.

 Πλοκή 
Ο χήρος εργοστασιάρχης Αντώνης Δέλβης (Λάμπρος Κωνσταντάρας) έχει μία μοναχοκόρη, τη Λίζα (Αλίκη Βουγιουκλάκη), που σπουδάζει στο Λονδίνο. Ο Δέλβης ονειρεύεται ότι η Λίζα θα τον αντικαταστήσει μια μέρα στη διεύθυνση του εργοστασίου του. Εκείνη, όμως, καταφθάνει από το Λονδίνο με εντελώς νέες και ανατρεπτικές ιδέες και ετοιμάζεται να αναλάβει τη διεύθυνση του εργοστασίου σκοπεύοντας να κάνει πολλές καινοτομίες, αλλά και να χτυπήσει την αυταρχικότητα του πατέρα της. Οι προοδευτικές και σοσιαλιστικές ιδέες της σχετικά με την απασχόληση οδηγούν τη Λίζα σε σύγκρουση με τον πατέρα της και με την κοινωνικοπολιτική κατάσταση της εποχής.I kori mou, i sosialistria IMDb 

Σε μια πορεία ειρήνης, όπου συμμετείχε παρά τη ρητή απαγόρευση του πατέρα της, η Λίζα γνωρίζει τον Γιώργο (Δημήτρης Παπαμιχαήλ), ένα φανατικό φιλειρηνιστή νεαρό διαδηλωτή με τον οποίο διαπληκτίζεται από ένα λάθος με αποτέλεσμα να καταλήξουν αμφότεροι στο κρατητήριο.Η Κόρη μου η Σοσιαλίστρια  Κλασσικός Ελληνικός Κινηματογράφος Στην αρχή, η Λίζα δείχνει να τον περιφρονεί. Τελικά, όμως, τον ερωτεύεται αν και ο μαχητικός νεαρός είναι υπάλληλος του πατέρα της και δεν είναι και τόσο ευπρόσδεκτος από τα αφεντικά.Η κόρη μου η σοσιαλίστρια Κινηματογραφικός Οργανισμός Καραγιάννης-Καρατζόπουλος Στο τέλος, όμως, παντρεύονται.Η κόρη μου η Social Engineer  Ε.Π.Α.Μ. Πυρήνες Πάτρας

Διανομή
ΗθοποιόςΡόλοςΑλίκη Βουγιουκλάκη Λίζα Δέλβη ("Σωτήρης")Δημήτρης Παπαμιχαήλ Γιώργος Νικολαΐδης ("Αγλαΐα")Λάμπρος Κωνσταντάρας Αντώνης Δέλβης (εργοστασιάρχης, πατέρας Λίζας)Σταύρος Ξενίδης Σπύρος Λοζάντος (φίλος Αντώνη)Νικήτας Πλατής Δημήτρης Δημητρίου (εργάτης)Πέτρος Λοχαΐτης Πέτρος Δαράκης (γραμματέας του Δέλβη)Χρόνης Εξαρχάκος διοικητής χωροφυλακής ΠικερμίουΑλίκη ΖαβερδινούΣταυρούλα (εργάτρια)Χρύσα Κοζύρη φίλη ΛίζαςΧρήστος Μάντζαρης Πετρίδης (λογιστής εργοστασίου)Μάκης Γιαννόπουλος Τσαρλς Πιτ (φίλος Λίζας)Νίκος Τσούκας Βλάσσης (εργάτης)Ντίνος Καρύδης Θόδωρος (εργάτης)Γιώργος Μεσσάλας φίλος ΛίζαςΑλέκος Ζαρταλούδης Παπαθανάσης (ταβερνιάρης)Γιώργος Γιολδάσηςβοηθός Δαράκη (υπάλληλος)Ανδρέας ΤσάκωναςΠανταζόπουλος (εργάτης)Φιλήμων Μεθυμάκης Μανώλης (θυρωρός εργοστασίου)Γιάννης Ματτής σερβιτόρος (βοηθός Παπαθανάση)Γιάννης ΣαββαΐδηςΚορράλης (εργάτης)Χρήστος Νάτσιος Τσούκας (χωροφύλακας Πικερμίου)Σάκης Τσολακάκης εισπράκτορας λεωφορείουΚώστας Καφάσης επιβάτης λεωφορείου

Οι κάτωθι δεν αναγράφονται στους τίτλους:
ΗθοποιόςΡόλοςΣπύρος Γουριώτηςκυρ. Αριστείδης (εργάτης)Θόδωρος ΚεφαλόπουλοςταξιτζήςΝτίνος Δουλγεράκηςπεραστικός στο νυχτερινό ΠικέρμιΠαναγιώτης Καραβουσιάνοςεπιβάτης ταξίΑλέκος Σακελλάριοςεκπρόσωπος ομοσπονδίας εργατώνΑλέκος Δαρόπουλοςταμίας εργοστασίουΓιάννης ΒουγιουκλάκηςΣωτήρης Νικολαΐδης (γιος Λίζας & Γιώργου)Λίνα ΟικονομίδουΑγλαΐα Νικολαΐδου (κόρη Λίζας & Γιώργου)

 Πληροφορίες 
Από τις 117 ταινίες που προβλήθηκαν συνολικά το 1966, πρώτη στον κατάλογο είναι Η κόρη μου η σοσιαλίστρια (659.671 εισιτήρια)Ιστορικό Λεύκωμα 1966, σελ. 144, Καθημερινή (1997). 

Πρόκειται για μία μουσική κωμωδία, από τις κλασικές ελληνικές ταινίες, με τον Λάμπρο Κωνσταντάρα, την Αλίκη Βουγιουκλάκη και τον Δημήτρη Παπαμιχαήλ, στον ρόλο ενός λαϊκού παιδιού από τον Κορυδαλλό, να έχουν χαρίσει αστείες στιγμές σε γενιές και γενιές θεατών. Ο Χρόνης Εξαρχάκος υποδύθηκε τον αστυνομικό διευθυντή Πικερμίου, ενώ ο Πέτρος Λοχαΐτης υποδύθηκε τον Πέτρο Δαράκη, καρφί του Λάμπρου Κωνσταντάρα (πατέρα της Βουγιουκλάκη).

Η ταινία βασίστηκε στην ομώνυμη θεατρική επιτυχία του 1965 που έγραψε ο Αλέκος Σακελλάριος για το καλλιτεχνικό δίδυμο Αλίκης Βουγιουκλάκη-Δημήτρη Παπαμιχαήλ με μουσική Γιώργου Ζαμπέτα. Για κάποιους η ταινία αυτή είναι ένα δείγμα του παλιού, καλού κινηματογράφου, για άλλους μία από τις πιο ελαφριές και άστοχες στιγμές του και για κάποιους άλλους απλά μια ταινία με καλτ στοιχεία και μια ευκαιρία να γελάσουν.

Το κτίριο στο πρώην εργοστάσιο της Πειραϊκής Πατραϊκής, όπου γυρίστηκε η ταινία, βρίσκεται στη Νέα Πέραμο ΑττικήςΚτήρια βιομηχανικής κληρονομιάς Ικαριακή ραδιοφωνία. Οι σκηνές στην παραλιακή ταβέρνα αλλά και η αφίσα του εξωφύλλου της ταινίας γυρίστηκαν στο Λουτρόπυργο Αττικής, όπου η Αλίκη Βουγιουκλάκη κι ο Δημήτρης Παπαμιχαήλ διατηρούσαν εξοχική κατοικία. Το εξοχικό μάλιστα κέντρο λειτουργεί και σήμερα χωρίς την εξέδρα όμως που φαίνεται στα γυρίσματα. Η σκηνή όπου η Αλίκη Βουγιουκλάκη ερμηνεύει το "Είναι το στρώμα μου μονό" γυρίστηκε στην παραλία του ΣχοινιάΕκείνα τα καλοκαίρια του ελληνικού σινεμά  Ladylike.  

Μία σκηνή πορείας, στην οποία οι ηθοποιοί κρατούσαν πλακάτ με συνθήματα όπως Ειρήνη και Αγάπη, λογοκρίθηκε και κόπηκεΓιατί λογοκρίθηκε η Κόρη μου η Σοσιαλίστρια με τη Βουγιουκλάκη; Lifo. Επίσης, για να προβληθεί η ταινία ελεύθερα έπρεπε να αφαιρεθεί η σκηνή όπου ο αστυνομικός φτιάχνει το μουστάκι του16o ΦΝΘ: Οταν η Χούντα λογόκρινε το «Η Κόρη μου η Σοσιαλίστρια» Flix. Η ταινία προορίζονταν να προβληθεί στο μη διαγωνιστικό τμήμα του διεθνούς φεστιβάλ των Καννών την άνοιξη του 1967, αλλά μεσολάβησε το πραξικόπημα της 21ης Απριλίου και αυτό εμποδίστηκε.

 Μουσική και τραγούδια της ταινίας 
Μουσική: Γιώργος Ζαμπέτας. Στίχοι: Αλέκος Σακελλάριος. Ήταν η πρώτη φορά που ο Γιώργος Ζαμπέτας ανέλαβε να γράψει μουσική και τραγούδια για ολόκληρη ταινίαIστορίες του παλιού καλού ελληνικού κινηματογράφου Gazzetta.

1. Τίτλοι - Μαραθώνας (ορχήστρα)
2. Η Κυριακή (φωνητικά: Αλίκη Βουγιουκλάκη)
3. Το Χαμόγελο (φωνητικά: Δημήτρης Παπαμιχαήλ)
4. Χορός Στην Παραλία (ορχήστρα) 	
5. Δημήτρη Μου Δημήτρη Μου (φωνητικά: Αλίκη Βουγιουκλάκη)
6. Σήκω Χόρεψε Συρτάκι (φωνητικά: Αλίκη Βουγιουκλάκη)
7. Το Περιστέρι (φωνητικά: Δημήτρης Παπαμιχαήλ)
8. Είναι το στρώμα μου μονό (φωνητικά: Αλίκη Βουγιουκλάκη)
9. Κυριακάτικη Εκδρομή (ορχήστρα) 	
10. Φινάλε (ορχήστρα).

 Παραπομπές 

 Εξωτερικοί σύνδεσμοι 

Η κόρη μου η σοσιαλίστρια  Live Movies

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1966
Κατηγορία:Ταινίες παραγωγής Δαμασκηνός - Μιχαηλίδης
Κατηγορία:Ελληνόφωνες ταινίες
Κατηγορία:Ταινίες σε σκηνοθεσία Αλέκου Σακελλάριου
Κατηγορία:Ταινίες σε σενάριο Αλέκου Σακελλάριου
Κατηγορία:Ταινίες γυρισμένες στην Ελλάδα
Κατηγορία:Ελληνικές μουσικές ταινίες
Κατηγορία:Ελληνικές αισθηματικές κωμικές ταινίες
Κατηγορία:Ταινίες βασισμένες σε έργα του Αλέκου Σακελλάριου